b'\n_START_ARTICLE_\nO dveh bratih in velikanih\n_START_SECTION_\nVsebina\n_START_PARAGRAPH_\nPravljica pripoveduje o dveh bratih, ki sta morala doma trdo delati, za pla\xc4\x8dilo pa sta od star\xc5\xa1ev dobila ve\xc4\x8d klofut kot pa hrane. Tako nekega dne med delom v gozdu brata skleneta oditi od doma in v svetu poiskati sre\xc4\x8do. Dogovorita se tudi, da se \xc4\x8dez pol leta dobita na istem mestu ter tako preverita, kako \xc5\xbeivi vsak od njiju. Mlaj\xc5\xa1i brat gre tako proti vzhodu in proti ve\xc4\x8deru pride do velike votline, v kateri so prebivali velikani, ki so bili zelo neusmiljeni in so jedli tudi \xc4\x8dlove\xc5\xa1ko meso. De\xc4\x8dek tega seveda ni vedel in se je odlo\xc4\x8dil prespati v votlini. Skril se je pod posteljo. Medtem so pri\xc5\xa1li velikani domov in legli k po\xc4\x8ditku. De\xc4\x8dka je bilo zelo strah in ni mogel niti zatisniti o\xc4\x8desa, pa\xc4\x8d pa je poslu\xc5\xa1al pogovor velikanov. Prvi velikan je rekel, da bo jutri od\xc5\xa1el po lepo mlinarjevo deklico, drugi je rekel da bo od\xc5\xa1el po velik zaklad, ki je zakopan pod drevesom, zraven katerega \xc5\xbeivi reven tesar, ki pa o zakladu ni\xc4\x8d ne ve, tretji je rekel, da ve za grad, kjer morajo ljudje dale\xc4\x8d nositi vodo, \xc4\x8deprav je poleg gradu kamen, na katerem sedi velika \xc5\xbeaba in veruje studenec, ki izvira pod njim. To \xc5\xbeabo ima namen ubiti in pokazati studenec gra\xc5\xa1\xc4\x8daku, za kar ga bo bogato obdaril. \xc4\x8cetrti pa je rekel, da bo z jabolko iz jablane, ki raste pred njihovo votlino ozdravil na smrt bolno kraljevo h\xc4\x8derko, kralj pa ga bo nagradil tako, da mu jo bo dal za \xc5\xbeeno. Mlaj\xc5\xa1i brat, skrit pod posteljo je po\xc4\x8dakal, da velikani zaspijo, nato pa je potiho zlezel iz votline, odtrgal jabolko ter od\xc5\xa1el. Najprej je tekel k mlinarju in mu rekel naj pazi na h\xc4\x8derko, ker mu jo namerava ugrabiti velikan. Nato je tekel k tesarju, mu rekel naj poseka drevo in izkoplje zaklad. Le-ta je to storil ter zaklad delil z njim. Potem je mlaj\xc5\xa1i brat \xc5\xa1el do gra\xc5\xa1\xc4\x8daka ter mu povedal za studenec. \xc5\xbdabo so res ubili ter pri\xc5\xa1li do vode, za to pa ga je gra\xc5\xa1\xc4\x8dak bogato obdaril. Nato pa je od\xc5\xa1el \xc5\xa1e v kraljevo pala\xc4\x8do, kjer je s pomo\xc4\x8djo jabolka ozdravil lepo kraljevo h\xc4\x8di. Za nagrado jo je dobil za \xc5\xbeeno, dobil pa je tudi veliko imetje in grad. V tem je minilo pol leta in brata sta se dobila na dogovorjenem mestu. Starej\xc5\xa1emu bratu se je medtem slabo godilo. Mlaj\xc5\xa1i brat mu je povedal svojo zgodbo in ga povabil k sebi na grad. Vendar starej\xc5\xa1i brat povabila ni sprejel, ampak je od\xc5\xa1el v votlino velikanov, saj je upam da bo tudi njemu naklonjena sre\xc4\x8da. Tja pa so se ravno vrnili nejevoljni velikani, saj so vsepovsod pri\xc5\xa1li prepozno. Ker so sumili, da jim je nekdo prislu\xc5\xa1koval so sklenili preiskati votlino. Pod posteljo so na\xc5\xa1li starej\xc5\xa1ega brata in ga po\xc5\xberli. Mlaj\xc5\xa1i brat pa je \xc5\xa1e dolgo \xc5\xbeivel na gradu sre\xc4\x8dno in zadovoljno s kraljevo h\xc4\x8derjo.'